Dullstroom, Dolstroom Broodtoer. – Perdebytjie se nes
Posted on November 1, 2018 by perdebytjie
87 Replies to "Dullstroom, Dolstroom Broodtoer."
Sjoe! Ek het my nou eers weer verkyk aan die pragtige fotos. Dullstroom is allesbehalwe dull, dis sommer 'n op en wakker dorpie. Net jammer van Broodina! Die omgewing is pragtig en die plantegroei ongelooflik. Dankie dat jy ons Dullstroom toe gevat het Bytjie. Ek het mos besluit om (vir 'n verandering) nie te swem nie, maar liewer perd te ry en my boude is blikners. Dit gaan 'n lang rit wees daar na die Suiskus toe.
Dit was bietjie koud vir swem…die plek is altyd koud en mistig! Ek hoop nie jy het skuurmerke in jou binnebene van die perdry nie. Ek het rou kolle so groot soos outydse halfkrone daar😜😃😃
Dis nou net so en die sitbene is seer.
Die bus se sitplekke is darem sag!
Jaaaa, maar as die boude seer is …
Dalk sal dit help om op 'n sagte diamantlose brood te sit..😉
Wat een mooie en originele manier om kennis te maken met Zuid-Afrika!
Dankie Bea, ek is bly jy het dit geniet!
😀😀😀😀 lekker lag ek nou oor die half krone, genade het dit lanklaas gehoor (en self gehad). Wat 'n heerlike toer en so bly ek "kon daar wees" deur jou pragtige fotos. Dis so 'n mooi plek en my siel voel skoon gerus na daai lekker toer. En dit is hoeka daai rëen en mis- my kos daai🌻🌻🤗
Soms bring die reën en mis 'n gevoel van rustigheid en stilte. Ek geniet dit ook en sit dan heerlik knus voor 'n kaggelvuurtjie met 'n glasie wyn.
Ek het nou genoeg gehad van Broodina. As sy my nie nagmerries gee nie, verhoed sy ons om die pragtige Dullstroom te besoek. Hoe kan mens deur die pragtige dorpie ry en nie afklim om alles te bekyk nie. Dankie tog vir jou mooi fotos!!!
Ooooo ek het vergeet om dankie te sê vir die "spa treatment," dit het baie van my frustrasie laat wegsypel.
Ag ek is bly jy het dit geniet…een klein diamantjie het gesorg dat ons almal lekker bederf word!
Ek dink ons moet haar laat ontvoer of iets!
Perdebytjie, ek huldig nog altyd dat jy met jou foto's groot verhale vertel. Sjoe, ek is sommer by ontspanne verby, gelukkig vir Broodina en die spietkops. Maar ek het iets gehoor oor 'n arend en 'n sekere … en 'n…. en voorbladnuus!
Vuurvliegie het jy nou so herstel dat jy weer Lekkervurig is?
Ek reken Lekkervurige Vuurvliegie is op volstoom. Hoeveel moeilikheid gaan ons vir Broodina maak? Wat reken jy? Nog 'n tipies Towerinne-daar-gaan-alles-suid avontuur met 'n paar towerinne…dis seker waar die gerug oor drama vir Broodina vandaan kom…. 😉
Ons kan definitief nie tjoepstil sit en toelaat dat sy ons so in 'n boksie druk nie. Daardie vroumens moet of reg of weg!!! Miskien maak ons nog van haar 'n towerin 😁😁😁😁😁😂
Nee kyk, as sy 'n towerin word, vlieg ek weg. Aan sulke suurpruime het ek nie veel erg nie. Ek dink sy moet met haar Vet Forel skinnerbladjie in 'n foreldam beland…met whiskey en spietkops…maar wag, laat ons kyk wat die ander dink. Ek moet nou my eerste woorde van 50 000 vir die NaNoWriMo skryfuitdaging saam met Scrapy begin. Sien later.
50 000 woorde!!! Watse skryfuitdaging is dit? Laat ek daar by Scrapy gaan kyk wat vang sy aan.
Vul in…ek is nou vrek nuuskierig!
Dit was nou heerlik ontspannend om so in die natuur te kon loop. Ek het maar weggably van die perde. Die spa en massering na die loop was ook heerlik. Jammer ons kon nie regtig bietjie uitklim in die dorp nie. Dis ook maar goed so want anders sou ou skinnderbek genoeg gekry het om oor te skryf. Daar moet rerig n plan met die ou moeilikheidmaker gedoen word. Amper vergeet ek, die forel is darem n lekker vis as hy reg gaargemaak is en reg geëet word. Ek het gesien sommige dames het nie besef die vis het sulke woeste grate nie. Die arend se kloue is massief geen wonder hul kan maklik n hasie optel nie.
Ons moes vir Broodina saamgenooi het na die voëlvertoning. Dan kon die arend haar lekker geknyp het met daardie kloue!
Ja en haar sommer van doer bo af laat los sodat sy bietjie kan voel hoe dit voel om geteister te word.
Dit was lekker om van die ou dorpie te lees Dina! Pragtige foto's!
Dankie dat jy kom loer het, Aletta.
Wow, Dina! Wow…
Als ik je foto's zie en de tekst lees krijg ik weer zo'n zin om naar SA te trekken, echt waar.
Deze week zijn de uitzendingen weer begonnen van 'Die Huis', waar in een luxueuze villa in de regio van Kaapstad een bekende Vlaming wordt uitgenodigd voor een paar dagen. Als je dit kunt bekijken bij jullie zou ik het zeker aanraden!
Jullie hebben zo'n mooi land…
Dankie Paul, ek sal kyk of ons die program kan sien. Jy is altyd welkom om weer SA toe te kom. Hier is soveel wonderlike plekke, "off the beaten track"
Wow Perdebytjie! One picture tells a thousand stories, so ek het omtrent twee ure gevat om deur hierdie blog te "lees" Sommer by die 1e foto is ek verstom om te sien waar oral in die wêreld word flyfishing gedoen! Die advertensiebord van Senqu het ook met my gepraat…everyday is an adventure. Ek is sommer die m… in vir Broodina want ek kon NIE by Shautany Chocolates CHOCOLATES gaan koop nie! En ook nie Ale gaan proe by ANVIL ALE nie…so bliksnater. Hoop sy kry so pyn op haar maag….FLIP! Maar die spa benahdeling het darem opgemaak daarvoor. Moet sê, toe ek my boeppens sien daar in die spa, was ek maar heimlik bly ek het geskip op daai lekkernye! Jy het my beslis geinspireer om weer Dullstroom toe te gaan.
O, daardie sjokoladewinkel is my dood! Ek is ook half verlig dat ons nie iewers kon stop vir al die lekkernye nie.
Teen die tempo wat ons eet op hierdie toer, gaan daai groen bussie se wiele helemal afval!!
En Lorenzo lyk ook nie na die tipe wat wiele kan omruil nie. Sy handjies is heeltemal te sag!
Ja….hy is net sag op die oog.
Nou dat was een goed begin. Het ziet er in het dorp gezellig uit. Het kunstwerk jachtluipaard is helemaal fantastisch.
Dis 'n klein dorpi met omtrent 500 inwoners, Eveline. Dit word egter druk besoek, want die een hoofpad na die Krugerwildtuin, gaan daar deur en toeriste stop altyd daar.
Leuk verslag en leuke manier om Zuid Afrika te leren kennen. Dank je wel Dina.
Dankie dat jy kom lees het, Harme. Dit word erg waardeer!
Mooie foto's. Zo zien we veel van uw land.
Hoekom noem jy nêrens dat ek toe mos per ongeluk afgeklim het by die stopstraat nie? Sien, daar op die bult is ñ Bali winkel en ek wou net gou daar gaan hello sê, maar toe vergeet julle eers van my… Gelukkig het Lorenzo daaraan gedink dat ek moontlik by die Whisky Tasting sal gaan wag, maar ai, ek moes lank proe, hoor!!!
Jy sal jou storie in detail moet vertel. 😁
Jou klein stouterd!
Oe perdebytjie ek het vasgehak by die spa treatment….as ek uit my beswyming kom gesels ek verder oor hierdie heerlike toer!!! Duisende dankies solank
Ek is bly jy het dit geniet, Bondels.
Pingback: Die Towerinne en Broodina – Kameel se gebabbel
Perdebytjie, ek lees 'n stuk, dan gooi WP my uit. Ek verstaan niks hiervan nie. Al wat ek kan dink, is dat Brooddina nou my foon gehack het! Sjoe! Sy is simpel verby! Wat gaan met haar aan?
Ag nee, Toortsie…ek hoop jy het nou reggekom!
Ek het, dankie 😁
UITEINDELIK kon ek alles mooi bekyk en jou pragtige foto's geniet. Die staptog was tog te lekker.
Al wat ek graag die Towerinne wil vra: Moet ASSEBLIEF nie vir Broodina suid jaag nie, jaag haar noord!
Dullstroom lyk soos 'n pragtige, kleurvolle dorpie.
Was jy al in Dullstroom, Toortsie?
Ek dink nie so nie. Dalk daar deurgery, maar ek twyfel sterk.
Dis so 'n klein plekkie…mens is dwarsdeur voordat jy jou oë kan knip.
Tipiese kunstenaarsplekkie. 😁 Ek sal tog by my man hoor, ons was een keer by 'n doop in daardie geweste.
Volgende keer gaan ek beslis daar afdraai. 😁
Wow, what a trip! And Dina, finally there are some words I can read (in all the signs) 😉 😉 But my favorites are still the landscapes and the wildlife, which you always do so very well. The yellow iris looks very familiar, and the two small birds are quite similar to birds we have in the states.
I am glad that you could follow this blog and understand it a little. Interesting that the birds are similar.
We have orioles in the US, but their colors are a bit different. There's a smaller bird, a warbler, with a black hood and yellow body, but he has a bright yellow mask. 🙂 The next one looks very much like our chickadees – is it a very small bird? Our chickadees are small seed-eaters.
Wat een leuke plaats, met Belgische wafels nog aan toe! Ik versta niet goed waarom je er niet mocht uitstappen en doorwandelen… De omgeving van jullie hotel is gewoonweg prachtig. Wat een mooi land is Zuid-Afrika toch!
Dis sommer 'n grappige verhaal dat ons nie mag afklim nie. Dis nie werklik nie. Ons groep dames wat virtueel saamtoer, maak allerhande stories en stoutighede op. Uit 'n vorige verhaal was daar 'n verslaggewer wat ons gepla het en nou kastig weer probeer het om ons reis deur die dorp te saboteer. Hoofsaak is dat ons elkeen ons omgewings aan mekaar bekend stel op 'n denkbeeldige reis in 'n groen bus.
Jongie dit was nou 'n lekker toer deur Dullstroom, ek ry ook net altyd daardeur, verwonder my aan die prag en ry dan verder. Did tyd om 'n naweek of 'n week daar te gaan ontspan. Die natuur nooi jou letterlik uit om te rus. G'n wonder die borselkop konstabels wou nie hê dat ons afklim nie, ons sou vir seker die rus verstoor het
Ek is bly jy het dit geniet. Dis werklik lekker om op een van die plase in die omgewing uit te span en dan in te ry dorp toe vir 'n ete of koffie en dop.
Ek gaan vir seker navorsing doen en hopelik een van die dae gaan uitspan
In plaas van aandag gee aan 'n dringende spertyd, sit ek hier en lees…Asemrowende foto's, 'Bytjie!
Mens moet soms bietjie rus, Frannie! Dankie vir die kompliment.
Dullstroom is een van die plekke wat ons al lank dreig om te gaan verken maar net nie so ver kom nie! Jou pragtige fotos laat my skoon skuldig voel daaroor!
Hier is plekke waar mens baie voëls kan sien. Hier is heerlike plase oral naby die dorp…jy moet maar google.
Millstream en Lakenvlei lyk altyd vir my na goeie opsies – was julle al daar?
Nog nie daar gewees,maar hulle is bekend vir goeie voëlkyk.Ons kom altyd Walkersons toe.Is juis die naweek hier.Het vanoggend 'n fees van voëls beleef!Selfs 'n rooibektiptol …'n eerste afgemerk.
Kan nie wag vir die fotos nie!
Sjoe… nou het el lekker saam gekuier!
Dankie… maar ek wonder hoekom ek nou lus is vir visvang en … 'n lekker dop whiskey?? 😉
Hehe, dis wat mens hier doen, AJ…dop en visvang!
Perdebytjie jy het jou nou goed van jou taak gekwyt met hierdie foto's en vertelling. Daardie massering was fantasmagories. Die natuur het natuurlik haar eie elikser. Die mooiste, grootste tempel van die Here.
Net jammer van die Broodina stokkie in die speek.
Die towerinne laat hulle egter nie onderkry nie, ons weet om pret te he, ondanks terugslae.
Dankie Trommeltjies, ek is bly jy het dit geniet!
Ai Bytjie dit was nou te lekker! Die winkeltjies in Dullstroom is oulik maar ek is mos meer n natuur mens. Daardie stap in die veld, die diertjue, die voël geluide en vars lug terwl ons op daai bankies gesit het!! En natuurlik die mooi tonele wat my hande laat jeuk…..
Heerlik om te kyk en lees Angeltjie!!! My grootword wêreld!! My Pa boer 'n end anderkant Dullstroom halfpad Lydenburg toe. My Pa kook konfyt en verskaf aan Walkersons hotel. The Old Transvaal Inn was my stiefboeties se oupa en ouma se huis en ons het soms vir Nanna gaan kuier wat in Rose Cottage gebly het. Toe ek in die Hoërskool was(1972-76) wou mense nie verniet 'n erf in Dullstroom hê nie en vandag is dit so gesog!!!! My stiefma se huis waar sy destyds gebly het (1967/77) is tussen reuse Beuke bome wat as monumente verklaar is. Baie dankie ek het dit nou baie geniet om die bekende plekke te sien!!!!
Dis nou baie interessant, Hanneliese.Waar is hoerdie beukebome? Ek sal hulle graag gaan opsoek.
Ek ken nie die straat se naam nie. Dis naby die dam. Ry jn die straat verby die hotel en pragtige ou kerkie aan jou linkerkant. By die stop na die kerk draai jy regs. Dis daar iewers. Jy kan by die hotel, museum of rollemeule vra waar Petro Bester-Bredell gebly het. Die ou inwoners sal my stiefma nog onthou. My 2e stiefma was Marie Bredell. Baie het haar ook geken. Sy was deel van die stigting van die museum waar my Pa nou nog betrokke is. Tannie Marie het geskiedkundige toere rondom Dullstroom gelei.
Sjoe, dis nou intressant, Hanneliese! Dankie vir die inligting. Ek gaan dit beslis opsoek.
Plesier Angeltjie 😋
Waar boer jou pa? Ons kom nou dikwels in die wêreld, want ons het 'n plekkie op Walkersons.
Dit is lekker om te weet Angeltjie!!! Dit is pragtig daar. My eerste stiefma Petro Bredell het konfyt gekook en na haar dood het my Pa aangehou daarmee. Santa, die stasie daar, is een van die plekke waar ons as kinders sneeumanne gebou het. Daai jare het dit heelwat gesneeu in die Winter of liewer kapok soos dit toe genoem is.
My Pa is Manie Bredell 'n bekende boer in die omgewing op sy familieplaas Wemmershoek. Dit is tussen die stasies Vermont en Marmerkop. Omtrent 'n halwe kilometer anderkant die bord wat wys Lydenburg 20 km, oppad na Lydenburg. Die plaashuis is die enigste huis wat nie heeltemal gedurende die oorlog afgebrand het nie. My Pa is die kleinseun van H C Bredell (ook Manie) wat Paul Kruger se privaat sekretaris was. Hy was getroud met Paul Kruger se kleindogter.
Was jy al by die groot wit klip by Nederhorst stasie(die hoogste stasie bo seevlak) My boeties het daai klip geverf toe hulle op skool was.
As ons weer Lydenburg toe ry, sal ek uitkyk vir daardie 20km bordjie. Daar is twee groot wit klippe. Die een is by 'n afdraai na Verlatenvlei en die ander een is 'n klein entjie anderkant Walkersons se afrit. Die plaas Santa, lê reg langs Walkersons.Die trein rammel 'n paar keer per dag teen die berg bokant ons huis verby. Ek sal nou altyd aan jou dink as ons daar is. Nou het ek nog bietjie meer geskiedenis en vertellings van mense wat daar grootgeword het. Ek waardeer jou herinneringe, Hanneliese!